Слаўгарадская царква Раства Багародзіцы ўзведзена ў цэнтры горада ў 1793 годзе ў стылі класіцызму. Побач знаходзіцца двух’ярусная званіца, гаспадарчыя пабудовы, будынак школы, парк, які спускаецца да р. Сож. Царква – мураваны храм са сферычным гранёным купалам наверсе. Унутры на сценах і скляпеннях зберагліся фрэскавыя размалёўкі выкананыя ў 18 ст., верагодна, пры ўдзеле мастака У. Баравікоўскага. У 1793-94 гг. быў устаноўлены іканастас, але ён не збярогся. Цяпер царква на рэстаўрацыі. Ансамбль – помнік архітэктуры рэспубліканскага значэння.